Дзяржаўная ўстанова адукацыі “Веляміцкая сярэдняя школа”

Сцэнарый мерапрыемства,

прысвечанага ўрачыстаму ўручэнню падарачнага выдання

**“Я – грамадзянін Рэспублікі Беларусь”**

Падрыхтавала: Сенькавец

Вольга Міхайлаўна

кіраўнік

ваенна-патрыятычнага

выхавання

2023 года

Сцэнарый мерапрыемства,

прысвечанага ўрачыстаму ўручэнню падарачнага выдання

**“Я – грамадзянін Рэспублікі Беларусь”**

Дзе мой край? Там, дзе вечную песню пяе Белавежа,  
Там, дзе Нёман на захадзе помніць варожую кроў,  
Дзе на ўзвышшах Наваградскіх дрэмлюць суровыя вежы  
І вішнёвыя хаты глядзяцца ў шырокі Дняпро.

Ты ляжыш там, дзе сіняя Прыпяць ласкава віецца,  
Дзе Сафія плыве над Дзвіною, нібы карабель…  
Там, дзе сэрца маё з першым крокам, як молат, заб’ецца,  
Калі б нават сляпым і глухім я прыйшоў да цябе.

Добры дзень, паважаныя сябры! Вітаем вас на мерапрыемстве “Мы – грамадзяне Рэспублікі Беларусь”, прысвечаным Дню Канстытуцыі Рэспублікі Беларусь.

Урачыстая цырымонія аб’яўляецца адкрытай.

***Гімн РБ***

Канстытуцыя Рэспублікі Беларусь, як і дзяржава, служыць усяму народу. Яна вызначае дзяржаўнае і грамадскае ўладкаванне Беларусі, прававы статус чалавека, яго ўзаемаадносіны з дзяржавай і грамадствам, выконвае шэраг іншых функцый. На аснове Канстытуцыі Рэспублікі Беларусь сёння дзейнічае ўся сістэма дзяржаўнага ўладкавання.

Канстытуцыя Беларусі увабрала ў сябе лепшы вопыт сучаснай законатворчасці. І гэта цалкам заканамерна, так, як менавіта на тэрыторыі Беларусі дзейнічала адна з першых Канстытуцый сярэднявечнай Еўропы – Статут Вялікага Княства Літоўскага. Такім чынам, нашы продкі ўнеслі значны ўклад у развіццё дэмакратычных каштоўнасцяў ў Еўропе і свеце.

27 лютага 2022 года адбыўся рэспубліканскі рэферэндум па пытанні ўнясення змяненняў і дапаўненняў у Канстытуцыю Беларусі. Новая Канстытуцыя ўступіла у сілу, 15 сакавіка 2022 года, ў Дзень Канстытуцыі Рэспублікі Беларусь.

Сёння на наша мерапрыемства запрошаны маладыя людзі, якія ўжо атрымалі, ці ў хуткім часе атрымаюць пашпарт грамадзяніна нашай краіны. З атрыманнем пашпарта кожны чалавек становіцца паўнапраўным грамадзянінам Рэспублікі Беларусь.

Атрымліваючы пашпарт грамадзяніна, ты бярэш на сябе частку

адказнасці за нашу краіну – Рэспубліку Беларусь. Гэта адказнасць у тым, каб займаць актыўную грамадскую пазіцыю, справай даказваць сваю любоў да Радзімы, утварыць добрую сям’ю і гадаваць дзяцей і ўнукаў, перадаючы ім лепшыя традыцыі продкаў

Ад імя кіраўніцтва дзяржавы ўсе юнакі і дзяўчаты, якім споўніцца 14 гадоў, атрымаюць каштоўныя падарункі – падарачнае выданне кнігі “Я – грамадзянін Рэспублікі Беларусь”.

Хто такі грамадзянін? Грамадзянін – гэта чалавек, які ўвесь час жыве ў дзяржаве, карыстаецца яе абаронай, мае шэраг сваіх правоў і абявязкаў.

Паслухайце, як Ніл Гілевіч у вершы “Я – беларус” выказаў сваю грамадзянскую пазіцыю.

Я – беларус, я нарадзiўся  
На гэтай казачнай зямлi,  
Дзе мiж лясоў i пушчаў дзiкiх  
Адвеку прашчуры жылi.

Я – беларус, я ганаруся,  
Што маю гэтае iмя:  
Аб добрай славе Беларусi  
У свеце знаюць нездарма!

Я – беларус, i я шчаслiвы,  
Што мацi мову мне дала,  
Што родных песень пералiвы  
I зблiзку чую, i здаля.

Я – беларус, i хоць сягоння  
Яшчэ малы, але скажу:  
Я родам з племя непакорных  
I прад бядой не задрыжу!..

**Вучань “Беларус”**

Белы ручнік мой, белы абрус,  
Сам я няцёмны душою.  
Хто ў белым свеце я? Я – беларус,  
Будзьце знаёмы са мною.  
Дружбу цаню і гатовы дружыць  
Я ці не з цэлым сусветам.  
Свету адкрыты, хачу вольна жыць,  
Добрым служыць запаветам.  
Яркая зорка надзеі гарыць.  
Торыцца шлях наш вякамі.  
Шчасце трывалае можна стварыць  
Толькі сваімі рукамі.  
Можна ў далёкіх краінах пабыць –  
Хай там марскіх, ці горных...  
Нельга радзімых мясцінаў забыць,  
Фарбаў лясных і азёрных.  
Пасябраваць можна з мовай чужой,  
Ёю валодаць свабодна;  
Нельга адно здрадзіці роднай сваёй  
І адрачыся ад роднай.  
Белы ручнік мой, белы абрус  
Вышыла маці кашулю.  
Не прамяняю сваю Беларусь –  
Не выбіраю матулю.

А яшчэ кожны грамадзянін Беларусі павінен ведаць дзяржаўную сімволіку сваёй краіны – Герб, Сцяг і Гімн. Менавіта існаванне дзяржаўнай сімволікі падкрэслівае, што наша дзяржава – незалежная, вольная самастойная краіна. Яна існуе з 1991 года.

Беларусь невыпадкова называюць зямлёю пад белымі крыламі. Наш родны край светлы і юны, як першыя прамяні сонца і чароўны, як сівая легенда…

***Легенда пра Беларусь***

Бог дзяліў між народамі землі. Адным – тое, другім – іншае… Прыйшлі беларусы… Вельмі ж пану Богу яны спадабаліся. І Ён пачаў іх надзяляць: “Рэкі вам даю поўныя, пушчы – нямераныя, азёры – нялічаныя. Спёкі ў вас ніколі не будзе, а холаду – і падаўна. Зажэрціся на багатай зямлі не дам, каб былі ўсе вішныя, кемлівыя, але і голаду ў вас ніколі не будзе. Не ўродзіць бульба, то ўродзіць жыта… А яшчэ звяры і дзічына ў пушчах – чародамі, рыбы ў рэках – касякамі, пчолы ў борцях – мільёнамі. А травы – чай. Жанчыны ў вас будуць прыгожыя, дзеці – дужыя, сады – багатыя, грыбоў ды ягад – шмат. Людзьмі вы будзеце таленавітымі на музыку, на песні, на вершы і на дойлідства таксама. І будзеце вы жыць, ды жыць…”

Я тут нарадзіўся, у гэтай старонцы,

Ў цудоўным кутку маёй мілай Радзімы,

Прыветліва мне пасьміхаецца сонца,

І роднай зямлі я быў сынам любімым.

Радзіма мая, я табой ганаруся!

Няма на зямлі больш выдатнага месца!

І гэту любоў да сваёй Беларусі

Таксама, мой дружа, прымі ў сваё сэрца.

Радзіма, Айчына, Бацькаўшчына. Гэтыя словы мы чуем з дзяцінства і не можам уявіць сваё жыццё без іх.

Кожны чалавек павінен ведаць, дзе яго карані, адкуль ён родам, як жылі яго прашчуры, якія малі звычаі і традыцыі.

Наша Беларусь – краіна таленавітых і працавітых людзей. Нашы продкі славіліся мужнасцю, жыццёвай мудрасцю і сілай духу.

Шмат выдатных людзей нарадзіла беларуская зямля: Еўфрасіння Полацкая, Францыск Скарына, Кастусь Каліноўскі, Максім Багдановіч, Якуб Колас, Янка Купала… Гэты спіс можна працягваць бясконца…

Мой белы край бярозавы,

Зямля мая азёрная,

Люблю цябе я з росамі

І ціхай ночкай зорнаю.

Люблю і з навальніцамі,

І з перунамі дружнымі,

Люблю цябе з крыніцамі,

З людзьмі тваімі мужнымі.

Вялікую цану заплаціў беларускі народ за сваю свабоду. У гады Вялікай Айчыннай вайны загінуў кожны трэці беларус. У памяць аб загінуўшых узведзены мемарыялы славы, помнікі, на брацкіх могілках заўсёды кветкі.

Мы, дзяўчынкі і хлапчукі, з’яўляемся нашчадкамі цудоўных скарбаў, духоўнай спадчыны свайго народа. Нам іх берагчы і працягваць.

Для вітальнага звароту да прысутных, а таксама для ўручэння юнакам і дзяўчатам падарачнага выдання кнігі “Я – грамадзянін Рэспублікі Беларусь” мы запрашаем Пашкевіч Святлану Васільеўну – старшыню Веляміцкага сельскага выканаўчага камітэту.

Для вітальнага звароту да прысутных мы запрашаем Кашэўскага Аляксандра Міхайлавіча дырэктара школы

Ты — наш край. Ты — чырвоная груша над дзедаўскім домам,  
Лістападаўскіх знічак густых фасфарычная раць…

Ты — наш сцяг, што нікому, нікому на свеце, нікому  
Не дамо абсмяяць, апаганіць, забыць ці мячом зваяваць.

Паважаныя сябры, наша мерапрыемства заканчваецца. Віншуем усіх з Днём Канстытуцыі Рэспублікі Беларусь і жадаем вам стаць сапраўднымі грамадзянамі нашай любай краіны.

Да пабачэння, паважаныя сябры! Да новых сустрэч!